Salų tuopa

Salų tuopa – išskirtinė tuopa, sunykęs paminklinis medis, augęs Salų miestelio parke (Kamajų sen.), Rokiškio rajone. Buvo valstybės saugomas botaninis gamtos paveldo objektas (GPO).

Salų dvaro sodybos parkas   yra vienas seniausių Lietuvoje. Be kitų medžių, jame auga išskirtinės tuopos, kurioms 150–200 metų. Pačią storiausią ir jau smarkiai papuvusią teko nupjauti, jos kamienas siekė 6,28 m. Tuopa augo apie 150 m į pietryčius nuo Salų bažnyčios.

Išvirtusi ir vėliau nupjauta (apie 2009 m.) Salų tuopa buvo išbraukta iš saugomų GPO Aplinkos ministro 2017 m. balandžio 10 d. įsakymu Nr. D1-288.

Duomenys 
 
 Medžio rūšis: baltoji tuopa (Populus alba L.)
 Kamieno apimtis: 6,28 m
 Amžius: 150–200 metų

Medžio būklė 

2020 m duomenimis, nugriuvusios tuopos yrantis kamienas gulėjo pirminėje, augimo vietoje, šalia parko tako tiltelio (nuo ežero pusės). Neišlikusi buvusi apsauginė tvorelė su informaciniu ženklu. Netoliese stovėjęs žemės ūkio mokyklos bendrabutis nugriautas.

Šaltiniai

Nuorodos 

 Saugomų teritorijų valstybės kadastras 

Rokiškio rajono paveldas
Buvę Lietuvos gamtos paveldo objektai